بیتلیس‌ین آهلات محلینده "تورک‌لرین آنادولویا گیریش قاپی‌سی" اولا‌راق بیلینن کؤهنه آهلات شهری‌نین ایچ قالاسیندا قازینتی‌لار زامانی "اوغوز دامغا‌لاری" تاپیلدی.
آنادولونون قباله‌سی اولا‌راق ایضاح ائدیلن محل، هر ایل چوخ سایدا قوناق قبول ائدیر و کؤهنه آهلات شهری ایچ قالاسینده موزه مودیرلیگی‌نین باشچی‌لیغی ایله ائدیلن قازینتی‌لار تاریخه ایشیق توتور.
آهلات‌دا ماغارا ائولری‌نین اولدوغو خرابه شهیرده قایا بلوک‌لاری اوزرینده قورولان ایچ قالادا، مدنیت و توریزم ناظیرلیگی‌نین ایجازه‌سی ایله ائدیلن قازی چالیشمالاریندا، اورتالا چیخاریلارن بینالاردا و داش‌لاردا اوغوزلارا عایید دامغا‌لار تاپیلدی.
کؤهنه آهلات شهر قازینتی‌لاری علمی کووردیناتورو، وان یوزونجو ایل اونیورسیته‌سی صنعت تاریخی بؤلومو مودیری پروفسور محمت کولاز، قالانین شرق طرفین‌دکی گیریشده و یوخاری بؤلوموندکی اوچ نقطه‌ده ایکی قولله آراسیندا خندک ایشلری ائتدیک‌لرینی ایضاح ائتدی.
"قازینتی‌لاریمیزدا موختلیف اوغوز مؤهورلری تاپدیق. اوغوز طایفالاریندان‌ بیری ده آوشار قبیله‌سی‌دیر. آوشار قبیله‌سی‌نین نیشان‌لاری دا داش اوزرینده یئر آلیر. بو بعضی تاپینتی‌لاری خاطیرلا‌دیر. بونو ایندی سؤیلمک مومکون دئییل. قازینتی ایشلری داوام ائتدیکجه بلکه کیتابه‌لر تاپاجاغیق و یا باشقا تاپینتی‌لار الده ائدجگیک. قالا دیوارلاریندا تاپدیغیمیز بیر کیتابه بیزه بو ایستیقامتده ایپ اوچ‌لارینی تقدیم ائدیر. " دئدی.
